**Patimat Aydəmirməhəmmədovna Bəhəmmədova** (6 avqust 1993, Mahaçqala) — Azərbaycanı təmsil edən qadın güləşçi.

Karyerası
---------

Patimat Bəhəmmədova 2008-ci ildə Latviyanın Dauqavpils şəhərində yeniyetmələr arasında Avropa Çempionatını gümüş medalla başa vurdu. 2010-cu ildə Azərbaycan Güləş Federasiyası (AGF) tərəfindən Patimat Bəhəmmədova qadın güləşi üzrə Azərbaycan yığmasının heyətinə cəlb edildi.

Patimat Bəhəmmədova 2010-cu ildə Bolqarıstanda yeniyetmələr arasında Avropa Çempionatının bürünc medalına sahib oldu. Həmin ilin avqustunda isə Patimat Bəhəmmədova Sinqapurda baş tutan Yeniyetmələrin I Yay Olimpiya Oyunlarında mübarizə apardı. -52 Kq. turnirində mübarizə aparan Patimat Bəhəmmədova qrup mərhələsinin birinci görüşdə Əlcəzair nümayəndəsi Sabrina Azzuz ilə üz-üzə gəldi. Həmin görüşdə Patimat Bəhəmmədova rəqibinə qalib gəldi — 2:0 (7:0, 6:0). Növbəti görüşdə isə onun rəqibi Özbəkistan nümayəndəsi Nilüfər Qadayeva oldu. Bu görüşdə Patimat Bəhəmmədova rəqibi üzərində təmiz qələbə qazandı. Qrup mərhələsinin sonuncu görüşündə isə Patimat Bəhəmmədova Quam nümayəndəsi Arianna Estaquo ilə üz-üzə gəldi və rəqibinə 2:0 (6:0, 7:0) hesabı ilə qalib gəldi. Bununla da Patimat Bəhəmmədova qrup mərhələsini birinci pillədə başa vurdu və Sinqapur Olimpiadasının final görüşnə vəsiqə qazandı. Həlledici görüşdə onun rəqibi Çin nümayəndəsi Yuan Yuan oldu. Gərgin idman mübarizəsi şəraitində baş tutan final görüşündə də qalib gələn tərəf Patimat Bəhəmmədova oldu — 2:0 (4:2, 1:1). Bununla da Patimat Bəhəmmədova Yeniyetmələrin I Yay Olimpiya Oyunlarının qızıl medalına sahib oldu. Həmin ilin sentyabrında Patimat Bəhəmmədova Rusiyada Dünya Çempionatında mübarizə apardı və debüt Dünya Çempionatını beşinci pillədə başa vurdu.

2011-ci ildə İsveçdə Klippan Lady Openi bürünc medalla, Serbiyada isə gənclər arasında Avropa Çempionatını gümüş medalla başa vuran Patimat Bəhəmmədova 2011-ci ilin sentyabrında İstanbul şəhərində baş tutan Dünya Çempionatının bürünc medalına sahib oldu. 2012-ci ildə Kiyev şəhərində Kiyev Turnirinin qalibi, Almaniyada isə Almaniya Qran-Prisinin bürünc medalına sahib olan Patimat Bəhəmmədova iyunda Xorvatiyada gənclər arasında Avropa Çempionatını gümüş medalla başa vurdu. Həmin ilin sentyabrında Patimat Bəhəmmədova həm də Kanadada Dünya Çempionatını beşinci pillədə başa vurdu.

Patimat Bəhəmmədova 2013-cü ildə ərzində Bolqarıstanda D. Kolov - N. Petrov Turnirinin və KYRM-da gənclər arasında Avropa Çempionatının qızıl medallarına sahib oldu. Həmin il Patimat Bəhəmmədova həm də Tbilisi şəhərində (Gürcüstan) baş tutan Avropa Çempionatını bürünc medalla, Kazan şəhərində (Rusiya) baş tutan Universiada Oyunlarını isə gümüş medalla başa vurdu.

2014-2016-cı illərdə beynəlxalq turnirlərdə ciddi uğurlara imza ata bilməyən Patimat Bəhəmmədova 2016-cı ildə idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Rusiya **Rusiya** |
| 1 | 2008 | Yeniyetmələrin Avropa Çempionatı | Latviya Latviya | **2.** |
| Azərbaycan **Azərbaycan** |
| 2 | 2010 | Gənclərin Avropa Çempionatı | Bolqarıstan Bolqarıstan | **3.** |
| 3 | Yeniyetmələrin Olimpiya Oyunları | Sinqapur Sinqapur | **1.** |
| 4 | Dünya Çempionatı | Rusiya Rusiya | 5. |
| 5 | 2011 | Klippan Lady Open | İsveç İsveç | **3.** |
| 6 | Gənclərin Avropa Çempionatı | Serbiya Serbiya | **2.** |
| 7 | Gənclərin Dünya Çempionatı | Macarıstan Macarıstan | 8. |
| 8 | Dünya Çempionatı | Türkiyə Türkiyə | **3.** |
| 9 | 2012 | Kiyev Turniri | Ukrayna Ukrayna | **1.** |
| 10 | Avropa Çempionatı | Serbiya Serbiya | 5. |
| 11 | Almaniya Qran-Prisi | Almaniya Almaniya | **3.** |
| 12 | Gənclərin Avropa Çempionatı | Xorvatiya Xorvatiya | **2.** |
| 13 | Gənclərin Dünya Çempionatı | Tailand Tailand | 7. |
| 14 | Dünya Çempionatı | Kanada Kanada | 5. |
| 15 | 2013 | D. Kolov - N. Petrov Turniri | Bolqarıstan Bolqarıstan | **1.** |
| 16 | A. Medvedv Turniri | Belarus Belarus | 5. |
| 17 | Avropa Çempionatı | Gürcüstan Gürcüstan | **3.** |
| 18 | Gənclərin Avropa Çempionatı | Şimali Makedoniya KYRM | **1.** |
| 19 | Universiada Oyunları | Rusiya Rusiya | **2.** |
| 20 | Gənclərin Dünya Çempionatı | Bolqarıstan Bolqarıstan | 5. |
| 21 | 2014 | Klippan Lady Open | İsveç İsveç | 14. |
| 22 | Avropa Çempionatı | Finlandiya Finlandiya | 5. |
| 23 | Qızıl Qran-Pri | Azərbaycan Azərbaycan | 5. |
| 24 | 2015 | U23 Avropa Çempionatı | Polşa Polşa | 10. |
| 25 | 2016 | Qızıl Qran-Pri | Azərbaycan Azərbaycan | 8. |

İstinadlar
----------

1. 1 2 3 4 5 6 7 8 9 10 11 12  *International Wrestling Database.* "**PATIMAT BAGOMEDOVA**". www.iat.uni-leipzig.de (ingilis). 2022-08-04. 2022-05-15 tarixində arxivləşdirilib. İstifadə tarixi: 04.08.2022.
2. ↑  *Azerisport.com idman portalı.* "Патимат Багомедова начнет с алжирки". www.azerisport.com ( (rus.)). 01.11.2022. 2022-10-31 tarixində arxivləşdirilib. İstifadə tarixi: 01.11.2022.
3. 1 2 3 4 5 6 7 8  *Azerisport.com idman portalı.* "Патимат Багомедова приносит Азербайджану третье «золото» Олимпиады (ОБНОВЛЕНО)". www.azerisport.com ( (rus.)). 01.11.2022. 2022-10-31 tarixində arxivləşdirilib. İstifadə tarixi: 01.11.2022.